44. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΟΥ Αριθ. 60226/1265Α της 4/29 Νοεμ. 1966 (ΦΕΚ Β΄ 698) Περί παροχής εγγυήσεως υπό Ε.Β.Ε.Α. δια την εισαγωγήν και εξαγωγήν εμπορικών δειγμάτων κλπ. Έχοντες υπ’ όψιν τας διατάξεις της παρ. 2 του άρθρ. 3 του Ν.Δ. υπ’ αριθ. 4551/1966 «περί καταργήσεως της, παρά τω Υπουργείω Εμπορίου, Διοικήσεως Εξωτερικού Εμπορίου και άλλων τινών διατάξεων» και την υπ’ αριθ. 32307/12.10.66 πρότασιν του Εμπορικού και Βιομηχανικού Επιμελητηρίου Αθηνών, αποφασίζομεν: Εγκρίνεται όπως το Εμπορικόν και Βιομηχανικόν Επιμελητήριον Αθηνών εγγυάται την άνευ πληρωμής δασμών βάσει πολυπτύχου 1)εισαγωγήν και εξαγωγήν εμπορικών δειγμάτων, 2)προσωρινήν εισαγωγήν επαγγελματικού υλικού και 3)εισαγωγήν εμπορευμάτων προοριζομένων προς επίδειξιν ή χρησιμοποίησιν εις έκθεσιν, πανήγυριν, συνέδριον ή παρομοίαν εκδήλωσιν. 14.Β.αα.44 Εμπορικά και Βιομηχανικά Επιμελητήρια 